Erfin, kresk an deskadurezh en deus darc'haouet gantañ c'hoazh un taol spontus.   Abaoe ma oar galleg an holl pe damdost e  kemerer ar c'hiz da gomz galleg muiañ ma vez gellet. A-hend-all evit kaout ur plas dindan ar gouarnamañt, evit beajiñ, evit ober tra pe dra er vuhez voutin, ez eo ret gouzout galleg. Ha kompren a reer gant-se un tammig ar boan a gemer ar c'houer breizhat da zeskiñ pe da lakaat deskiñ galleg d'e vugale. Perak, avat, en deus ar c'hoant reizh da c'houzout yezh ar vro vras, a zoug anezhañ evel ma c'hoarvez alies, da gasaat yezh an hini vihan ?